Производството е по реда на чл.312, ал.1 ГПК, във връзка с чл.131, ал.1 и ал.2 ГПК. 
Постъпилата искова молба е редовна, според изискванията на чл.127, ал.1 и чл.128 ГПК, поради което следва в изпълнение на чл.131 ГПК, да се изпрати препис от нея заедно с приложенията на ответника, с указания, че може да подаде писмен отговор в едномесечен срок. 
Отговорът трябва да има задължително съдържание по чл.131, ал.2 ГПК: 1. да посочва съда и номера на делото; 2. да съдържа името и адреса на ответника, както и на неговия законен представител или пълномощник, ако има такива; 3. становище по допустимостта и основателността на иска; 4. становище по обстоятелствата, на които се основава иска; 5. възраженията срещу иска и обстоятелствата, на които те се основават; 6. подпис на лицето, което подава молбата. 
Съгласно ал.3 на чл.131 ГПК в отговора на исковата молба ответникът е длъжен да посочи доказателствата и конкретните  обстоятелства, които ще доказва с тях, и да представи всички писмени доказателства, с които разполага. 
Към отговора на исковата молба се представят: 1. пълномощно, когато отговорът се подава от пълномощник; 2. преписи от отговора и приложенията към него, според броя на ищците.
На ответника следва да се укажат последиците от неподаване на отговор в указания срок, когато не вземе становище, не направи възражения, не посочи доказателства, не представи писмените, или не упражни правата си по чл.211, ал.1 ГПК, чл.212  и чл.219, ал.1 ГПК, губи възможността да направят това по - късно, освен ако пропускът се дължи на особени непредвидени обстоятелства. 
Правото по чл.211, ал.1 ГПК се изразява във възможността да предяви насрещен иск, ако той по рода си е подсъден на същия съд и има връзка с първоначалния иск, или може да се направи прихващане с него. 
Правото по чл.212 ГПК се изразява във възможността да  предяви инцидентен установителен иск за установяване съществуването, или несъществуването на едно оспорено правоотношение, от което зависи изцяло или отчасти изходът на делото.
Правото по чл.219, ал.1 ГПК се изразява във възможността ответникът да направи искане в срока за отговор за привличане на трето лице помагач, когато това лице има право да встъпи, за да помага. 
В случай, че указаните права не бъдат упражнени в срока за отговор, ответника губи възможността да направят това по - късно, освен ако пропускът се дължи на особени непредвидени обстоятелства. 
Указва на страната последиците по чл.238, ал.1, чл.239, ал.4 ГПК, чл.324, чл.40 и чл.41 ГПК. 
Чл.238, ал.1 ГПК ако ответникът не е представил в срок отговор на исковата молба и не се яви в първото заседание по делото, без да е направил искане за разглеждането му в негово отсъствие, ищецът може да поиска постановяване на неприсъствено решение срещу ответника или да оттегли иска.
Чл.239, ал.4 ГПК неприсъственото решение не подлежи на обжалване.
Чл.324 ГПК по брачните искове не се постановява неприсъствено решение и решение при признание на иска.
Чл.40, ал.1 ГПК Страната, която живее или замине за повече от един месец в чужбина, е длъжна да посочи лице в седалището на съда, на което да се връчат съобщенията - съдебен адресат, ако няма пълномощник по делото в Република България. Същото задължение имат законният представител, попечителят и пълномощникът на страната. 
Ал.2 Когато лицата по ал.1 не посочат съдебен адресат, всички съобщения се прилагат към делото и се смятат за връчени. За тези последици те трябва да бъдат предупредени от съда при връчването на първото съобщение.
Чл.41, ал.1 ГПК Страната, която отсъства повече от един месец от адреса, който е съобщила по делото или на който веднъж й е връчено съобщение, е длъжна да уведоми съда за новия си адрес. Същото задължение имат и законният представител, попечителят и пълномощникът на страната. 
Ал.2 При неизпълнение на задължението по ал.1 всички съобщения се прилагат към делото и се смятат за връчени. За тези последици страната трябва да бъде предупредена от съда при връчването на първото съобщение.
Мотивиран от изложеното съдът,  
             
Р А З П О Р Е Д И :

ДА СЕ ВРЪЧИ препис от исковата молба и приложенията към нея, с указания за ответника, че има право на отговор в едномесечен  срок от получаването им, изготвен съгласно указанията по чл.131 и  чл.132 ГПК.
В съобщението да се укажат последиците от неподаване на отговор, съгласно указанията по чл.133, във връзка с чл.211, ал.1, чл.212, чл.219, ал.1 ГПК, когато не вземе становище, не направи възражения, не посочи доказателства, не представи писмените, или не упражни правата си по чл.211, ал.1 ГПК, чл.212  и чл.219, ал.1 ГПК, губи възможността да направи това по - късно, освен ако пропускът се дължи на особени непредвидени обстоятелства. 
Указа с настоящото разпореждане последиците по чл.238 ГПК постановяване на неприсъствено решение, с изключение по чл.324 ГПК по брачни искове, както и задълженията на страната във връзка с посочване на съдебен адресат по чл.40 и за уведомяване по чл.41 ГПК. 
РАЗПОРЕЖДАНЕТО не подлежи на обжалване.

							РАЙОНЕН СЪДИЯ: